.- ચોમાસાનો આરંભ થઇ ચૂક્યો હોવા છતાં જિલ્લામાં હજુ સુધી મુશળધાર વરસાદ ખાબક્યો નથી. ગયા સોમવારે ગાંધીનગરમાં વરસાદે એન્ટ્રી કરી હતી. તે પછી આજે દહેગામ પંથકમાં વીજળી કડાકા અને તેજ પવન સાથે વરસાદે ધમાકેદાર એન્ટ્રી કરી હતી. સાંજના સમયે એક કલાક સુધી ધોધમાર વરસાદ ચાલુ રહ્યો હતો. તેના કારણે શહેરમાં ઠેર ઠેર પાણી ભરાઇ ગયા હોવાની ફરિયાદો ઉઠી હતી. એક કલાકમાં એક ઇંચ પાણી ખાબકતાં કેટલાક વિસ્તારમાં વીજળી ડુલ થઇ ગઇ હતી અને સોસાયટીઓ સહિત મેઇન રોડપર પણ ઠેરઠેર પાણી ભરાઇ ગયાના અહેવલાલ મળી રહ્યાં છે.